張鵬翰 (正德進士)

張鵬翰（），字運甫，號琴山，陝西慶陽衛軍籍（慶陽府合水縣），直隸沙河縣人，明朝政治人物。

生平
正德二年（1507年）丁卯科陝西鄉試舉人，九年（1514年）甲戌科進士。授山西襄垣縣知縣《重修襄垣縣志·卷之二·職官》：正德時 張鵬翰陝西合水進士清苦自甘均荒田溢額於徵中復以其餘創置學田貧士賴以拯恤。，丁母憂去職。服闋，起為益都縣知縣，擢監察御史，巡視兩浙鹽課，謫解州判官，歷陞蘇州府通判、河南府同知、南京戶部員外郎，出為河南按察司僉事，陞山東布政使司參議，引疾歸里明嘉靖三十六年刻增修本《慶陽府志·卷之十四》：張鵬翰，文之子，字運甫，號琴山，性敏篤學，日記數千言，蓋敏岀天性，人或有能及之者。其篤志有真無負于前輩而後生或所深愧也且饑寒亂心人所不免公嘗終日不食而口讀不輟歲不易衣而心無外慕視家人之交謫蔑如也此吾謂後生所難者以此魁正德丁卯鄉舉，第甲戌進士，授襄垣尹。視民如子，視利如讎，以故人不敢亂政，吏畏愈于神明，民懷等于父母。以內艱釋政。服除，復補任益都，擢監察御史，巡視兩浙鹽課。兩浙天下利府也往往為奸商致引大權力者囑託以破壞鹽法公至一切禁罷之又追究已往壞法者尤嚴雖于秉政及近貴之勢亦不少假以故見忌于當國者而陰欲報復之心牢不可解矣比兩浙餘課每年率不過萬，及公之羨，則又十倍于前，其損私益公不俟有言而前奉使者已有餘媿，惜公不能韜晦，以啟人口益激怒欲報者之心。時值考覈，欲假于黜陟之，權乃公以績，最其計，不行。公又有巡按河南之命，忌者益恨，故創奏科道互相糾劾之例，比劾三四上，皆不及公。始強以微疪，奪公秩，左遷解州判官。夫科道互相之說起于成化時，有給事中、御史二人私相糾詰，恭蒙憲皇帝面諭。今後科道正要如此互相糾劾非為例也。陷人者不過一時乘隙，借此以害正直耳。豈料遂為定制，以忠直于無窮耶？公至解，以文學推守解梁書院，申明涇野呂公鄉約日與耆髦講論道德，三年風俗丕變。時壬辰大饑，公捐俸易粟活人亦衆，解人德之，涇野公嘗曰：解人非予不知向學予非琴山不能使學有所終也。尋陞蘇州通判。公至益脩其本職不侵他務僅三月餘疏鑿淤河若干里商賈稱便而課復倍于往時陞河南同知時盧氏有暴豪杜微者兄弟據山為惡自號坐山大王，強奪民田，劫掠旅貨，擄人子女，有觸意者，即滅殺其全家。二百里人被驚擾，數十年來有司良者，恐激變，貪者多受賄，益縱其惡。公以郡符遣衆召之，微兄弟素聞威名，即安受縛，竟寘于法，一方以安。陞南戶部員外郎。聞鄰有夜哭者哀甚，訐之，乃新發配者，苦于衛幕，鬻女得十金，未致而失之，將求死。公哀之，因遺送官金如數，又為贖其女，不問姓名而遣之，南人義焉。陞河南僉事，巡視洛陽，剔豪除奸，不畏強禦。糾宗藩之縱惡，士民安業。嚴礦洞之嘯，聚寇盜屏息。皆公之善政不可泯者。及有勸公復礦洞者，公乃大詈曰：「汝以利誘我，是以賊待我矣。我豈忍作賊耶！」遂疏其人終身不齒似過甚焉。然公之失每多類此。及陞山東參議時，已淹滯仕途四十年矣。公倦而引疾。進階亞中大夫。抵家一貧如洗，朝夕不繼，止敝廬數楹僅被風雨。郡邑士夫莫不傾慕清節。嘗有評者曰：清苦無媿平生左遷原非公論君子以為知言公重義輕利岀于天性子姓外族有婚喪不舉者寧使家人受貧無不助成之恤孤憐寡遍逮九族樂道人善不遺一夫唯責善不避嫌惡過嚴為人所忌公之坎坷不究遠業大都由此而鄉之人士所仰重者亦以是也聞公名者似以為高抗及相對謙恭和易又無不愛慕焉文官雖久居鄉未見乘騎宛若寒士其藝文甚富稿成即自以不及火之尤不自滿假之心也卒之日鄉之長老即請祀公于鄉賢同-{云}-。。

參考文獻

Category:正德二年丁卯科陝西鄉試舉人
P
Category:合水人
Category:明朝襄垣縣知縣
Category:明朝益都縣知縣
Category:明朝監察御史
Category:明朝州判
Category:明朝蘇州府通判
Category:明朝河南府同知
Category:南京戶部員外郎
Category:明朝河南按察司僉事
Category:明朝山東布政使司參議